JY LEES NOU Wat het Helsinki en Kaapstad in gemeen?
Dit is groepe wat Tuomo Manninen, fotograaf en kunstenaar, bekoor. Wat maak dat hulle saamstaan??? Wat voorkom dat hulle uitmekaar val? Gemeenskaplike doelwitte en saam werk op aanvaarbare maniere is waar interverwantskappe in die spel kom. En dis wat jy sien in sy portrette van mense in Soweto, van die lewensredders by Orlando-swembad tot die reuse advertensiebord-onderhoudsmanne by Jabulani. Die skerp oog van hierdie Fin vang die gees van samehorigheid in hierdie kleurvolle, stedelike gebiede vas. Me/We word tot 15 Maart by die Distrik Ses Museum uitgestal en trek later vanjaar na die Jozi Art: laboratorium Galery in Johannesburg.
Kom ons skiet oor geografiese grense en bring jong studente saam in 'n gesamentlike poging tussen twee universiteite, Aalto University of Art, Design and Architecture en die Kaapse Skiereiland Universiteit van Tegnologie. Praktiese oplossings vir 'n beter omgewing in die samelewing is die doel van Shaping a Shared World wat plaasvind by Distrik Ses Museum tot 15 Maart. Hierdie energieke studente spring in taxi's en dring by woonbuurte in om met inwoners in behoeftige gebiede te praat oor hulle idees waarmee inwoners se lewensomstandighede verbeter kan word en om hul wêreld makliker te maak. Social Impact on Wheels sal in die lente plaasvind met die verskaffing van 'n mobiele platform vir positiewe verandering.
Opwindende tye inderdaad! En as julle besluit om in Helsinki te kom kuier, moet asseblief nie dink daar is niks wat aangaan net omdat ons nie meer die World Design Capital is nie, kontak my. Ek sien uit daarna om julle te ontmoet en hierdie knussige, klein stad in die noorde vanuit 'n Suid-Afrikaanse standpunt aan julle te wys. (violettateetor@gmail.com)